অতুল অগ্নিহোত্রী
অতুল অগ্নিহোত্রী (জন্ম: ৮ জুলাই ১৯৬৯) হলেন একজন ভারতীয় চলচ্চিত্র অভিনেতা, প্রযোজক ও পরিচালক। তিনি একজন অভিনেতা হিসেবে তার বলিউড কর্মজীবন শুরু করেন, পরে চলচ্চিত্র পরিচালনা করেন এবং চলচ্চিত্র প্রযোজক হিসেবে সফলতা অর্জন করেন। তিনি তার অভিষেক চলচ্চিত্র স্যার (১৯৯৩) অভিনয়ের জন্য সর্বাধিক পরিচিত। এটি তার কর্মজীবনের সবচেয়ে উল্লেখযোগ্য চলচ্চিত্র এবং এতে তিনি প্রধান অভিনেতা হিসেবে অভিনয় করেন। তার অন্যান্য উল্লেখযোগ্য চলচ্চিত্র হল অতিশ: ফিল দ্য ফায়ার (১৯৯৪) ও ক্রান্তিবীর (১৯৯৪)। তার পরিচালিত দুটি চলচ্চিত্র হল দিল নে জিসে আপনা কাহা (২০০৪) ও হ্যালো (২০০৮)। তার প্রযোজিত চলচ্চিত্রসমূহ হল হ্যালো (২০০৮), বডিগার্ড (২০১১), ও তেরি (২০১৪), ও ভারত (২০১৯)।